text: Parlem amb David Neira, impulsor de la cursa solidària per ajudar en Pol | El Tot de Badalona
  ActualitatPersonesReportatge
  El Pol Molinos va néixer fa vuit anys amb hiperglicinèmia no cetòsica, una malaltia degenerativa considerada minoritària. Sense gaires expectatives de sobreviure després de néixer, la seva família no s'ha rendit mai i temps després dona a conèixer aquest cas a través de l'esport, on el seu pare, Tony, competeix en curses atlètiques portant el Pol en un cotxet.
  Triatlons, duatlons o maratons són les proves on el Tony i el Pol porten el nom de "Proyecto Pol" arreu de la geografia, per donar visibilitat a aquesta malaltia, amb només cinc casos a tot Espanya. La hiperglicinèmia no cetòsica és una condició hereditària en la qual el cos és incapaç de degradar i processar els aminoàcids, i el percentatge de patir-la és d'un entre 55.000 naixements. A Badalona, en David Neira fa temps que col•labora amb la família d'en Pol i amb el «Proyecto Pol». Els dies 13 i 14 d'octubre, en David farà una acció singular, corre 200 quilometres pel passeig marítim de Badalona. Ho vol fer amb unes 30 hores i demana, que tothom qui ho vulgui, participi.
  Coneixes d'aprop en Pol. Que en destacaries d'ell?
  Si, ja fa anys que col·laboro amb la família d'en Pol i faig curses i triatlons amb ells i per col·laborar-hi. D'en Pol destacaria la seva mirada i el seu somriure cada cop que fem curses. Es un nen que ja ha complert 8 anys i que només veure'l ajuda a fer tot això.
  Com anirà la iniciativa solidària del proper 13 i 14 d'octubre a Badalona?
  Doncs molt fàcil. Tothom qui ho vulgui pot aconseguir un dorsal solidari per córrer la distància que vulgui fer pel passeig marítim. A més, hi haurà un espai per deixar les coses, abans de córrer i fins i tot un servei de massatge per qui ho necessiti.
  Tot el recorregut anirà pel passeig marítim de Badalona?
  Sí, el punt de sortida serà des del restaurant El Pescador, situat al mateix passeig marítim. Des d'allà correrem fins a la Riera Canyadó i anirem fent voltes fins arribar al Port. Això són uns 5 quilòmetres i la idea serà arribar als 30 quilòmetres.
  Tothom qui ho vulgui pot córrer amb tu? Com ho ha de fer?
  Està obert a totes les persones que vulguin participar-hi, ja sigui corrents al meu costat o bé caminant, ja que el circuit és sempre el mateix. Per inscriure's us podeu adreçar a la botiga Ashi Running Badalona, al carrer Sant Joaquim 14 o bé el mateix dia del projecte solidari al restaurant El Pescador.
  Has rebut la col·laboració d'empreses i negocis de Badalona?
  La veritat no…només una botiga d'esports, Ashi Running Badalona, i perquè és de la meva família, El Pescador i el Bon Preu. De fora de la ciutat hi col•labora Nostrum de Premià de Mar, Sixpro.eu Barcelona, Lollocaffe Cafès de Cabrils, Kronos rellotges Barcelona, Acos_sport, que són l'equip de massatges de Barcelona, Caicai amb el diseny de la samarreta de Barcelona i Push Bars de Manlleu amb els productes energètics.